YouTube endilikda davlat OAVlari tomonidan joylashtirilgan videolarni alohida belgi bilan qayd etib qo‘yadi

YouTube rahbariyati davlat OAVlari tomonidan tayyorlangan videoroliklarni alohida qayd etib qo‘yish borasida qaror qabul qildi, deb xabar berdi “Gazeta.ru”.

“Bizning maqsadimiz — foydalanuvchilar YouTube’da ko‘rish uchun tanlagan yangiliklarining manbasi qayer ekanligini anglashida yordam berish, ularni qo‘shimcha ma’lumotlar bilan ta’minlashdan iborat”, — deyiladi kompaniyaning rasmiy bayonotida.
Bu turdagi videolarni tomosha qilish vaqtida maxsus belgi uning nomida ko‘rinib turadi va unda OAVning Wikipedia’dagi sahifasiga havola joylashgan bo‘ladi.